સીમાના પોતાની ધારણાથી તદ્દન વિપરીત વર્તાવથી ત્રસ્ત આઘાત અને અસમંજસમાં સીમાનો પતિ એની ડાયરી વાંચે છે જે સીમા પોતાની સાથે નથી લઈ ગઈ. જે સીમાના ભૂતકાળમાંના પાત્રને વર્ણવે છે. એ પાત્ર ૪૦ થી ૫૦ વચ્ચે પરંતુ રહેણીકરણી, વર્તાવ, વ્યવહારમાં ક્યાંય મોટી ઉમર દેખાય છે. સાડી પહેરતી આધેડ ઉમરની સામાન્ય દેખાવની ગૃહિણી, સફેદ થઈને અંબોડામાં બંધાઈ ગયેલા વાળ, પગના દુખાવાના કારણે ધીરે ધીરે મંડાતા પગલાં, સાધન સંપન્ન, ભણેલાગણેલા પરિવારની ગૃહિણી, પતિ – સફળ ઉદ્યોગપતિ, પુત્રી યાશી – જેના વિવાહ થઈ ગયા છે. પુત્ર અભિ – હોસ્ટેલમાં ભણે છે.